ai4bharat/Pralekha huggingface dataset:
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 212.75 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 22,40,162 ٹیکے لگائے گئے۔
ہندوستان میں سردست زیر علاج مریضوں کی تعداد 59.210 ہے۔
فی الحال زیر علاج مریضوں کی شرح 0.13 فیصد ہے۔
سردست ملک میں شفایابی کی شرح 98.68 فیصد ہے۔
گزشتہ 24 گھنٹوں کے دوران 9,685 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,38,55,365 ہوگئی ہے۔
پچھلے 24 گھنٹوں کے دوران 6,168 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((1.94 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 88.64 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,18,642 ٹیسٹ کئے گئے۔
وزارت خزانہ
ڈی آر آئی نے آپریشن نمکین کے تحت 500 کروڑ روپےسے زیادہ کی 52 کلو گرام کوکین ضبط کی
نئی دہلی،26مئی ،2022
ڈائریکٹوریٹ آف ریونیو انٹیلی جنس نے اپنی اہم ضبطیوں کا سلسلہ جاری رکھتے ہوئے ایک درآمدی کنسائنمنٹ سے 52 کلوگرام کوکین ضبط کی ہے،بین الاقوامی غیر قانونی بازار میں جس کی قیمت 500 کروڑ روپے سے زیادہ بتائی جاتی ہے۔
ڈی آر آئی نے وسیع اعداد و شمار کے تجزیے اور فیلڈ نگرانی کی بنیاد پر،خفیہ معلومات تیار کی تھی کہ ایران سے درآمد کی جانے والی بعض کھیپوں میں نشہ آور ادویات کے ہونے کا امکان ہے۔ ڈی آر آئی کی جانب سے منشیات کی روک تھام کے لیے "اوپریشن نمکین" شروع کیا گیا تھا اور ایک کھیپ جس میں عام نمک کے 1,000 تھیلے تھے جن کا مجموعی وزن 25 ایم ٹی تھا، جسے ایران سے موندرا بندرگاہ پر درآمد کیا گیا تھا، تفصیلی جانچ کے لیے شناخت کیا گیا تھا۔
مندرجہ بالا خفیہ معلومات پر عمل کرتے ہوئے، مسلسل تین دنوں 24 سے 26 مئی 2022 تک مذکورہ کنسائنمنٹ کی جانچ کی گئی۔ جانچ کے دوران، کچھ تھیلے مشکوک پائے گئے، کیونکہ ان تھیلوں میں پاؤڈر کی شکل میں ایک مادہ پایا گیا جس میں واضح بو تھی۔ ان مشتبہ تھیلوں سے نمونے لیے گئے اور یہ جانچ ڈائریکٹوریٹ آف فارنسک سائنسز، حکومت گجرات کے اہلکاروں نے کی تھی۔ جانچ میں ان نمونوں میں کوکین کی موجودگی کی تصدیق ہوئی ۔ اب تک ڈی آر آئی نے 52 کلو کوکین برآمد کی ہے۔ این ڈی پی ایس ایکٹ 1985 کی دفعات کے تحت جانچ اور ضبطی کی کارروائی جاری ہے۔ ڈی آر آئی کی طرف سے مذکورہ درآمدی کنسائنمنٹ میں ملوث مختلف افراد کے کردار کی بھی چھان بین کی جا رہی ہے۔
ڈی آر آئی نے مالی سال 2021-22 میں، ملک بھر میں اپنی کارروائیوں کے دوران، 321 کلو گرام کوکین ضبط کی تھی، جس کی مالیت بین الاقوامی غیر قانونی مارکیٹ میں 3,200 کروڑ روپے سے زیادہ ہے۔ پچھلے ایک مہینے میں، ڈی آر آئی نے کچھ اہم معاملے درج کیے ہیں، جن میں کانڈلا بندرگاہ پر جپسم پاؤڈر کی تجارتی درآمدی کھیپ سے 205 کلوگرام ہیروئن کی برآمدگی، پیپاوا بندرگاہ پر ہیروئن سے لیس 395 کلو گرام سوت، ایئر کارگو کمپلیکس، آئی جی آئی نئی دہلی سے 62 کلوگرام ہیروئن اور لکشدیپ جزائر کے ساحل سے 218 کلوگرام ہیروئن شامل ہے۔ اس کےعلاوہ ، ایئر کارگو کمپلیکس، آئی جی آئی نئی دہلی سے 61.5 کلو سونا ضبط کیا گیا ہے جس میں دھاتی نلکوں کے مثلث والوز کی شکل میں چھایا گیا اعلیٰ خالص سوناشامل ہے۔
اس طرح کے دوروں کا مؤثر طریقے سے پتہ لگانے اور متاثر کرنے کی ڈی آر آئی کی قابلیت ہندوستان کی اقتصادی سرحدوں سے سمجھوتہ کرنے کی کوشش کرنے والوں کے لیے ایک رکاوٹ کے طور پر کام کرتی ہے۔ ڈی آر آئی اس طرح کے جرائم کے مرتکب افراد کے خلاف مسلسل کریک ڈاؤن جاری رکھنے کے لیے پرعزم ہے۔
ش ح ۔ا م۔
U:5787
(Visitor Counter : 113
وزارت خزانہ
انکم ٹیکس ریٹرن کی ای ۔ فائلنگ میں 19 فیصد کا اضافہ درج کیا گیا
نئی دلّی ، 07 مئی میڈیا میں اس طرح کی کچھ غلط خبریں پھیل رہی ہیں کہ گزشتہ مالی سال 2017-18 کے مقابلے میں رواں مالی سال یعنی 2018-19 کے دوران ای ۔ فائلنگ کے ذریعہ انکم ٹیکس ریٹرن داخل کرنے والوں کی تعداد میں کمی واقع ہوئی ہے ۔ در حقیقت یہ بات صحیح نہیں ہے ، چونکہ مالی سال 2017-18 اور مالی سال 2018-19 کا براہ راست موازنہ نہیں کیا جا سکتا ۔
واضح ہو کہ مالی سال 2017-18 کے دوران کل 6.74 کروڑ آئی ٹی آر میں سے تقریباً 5.47 کروڑ ریٹرن برائے تخمینہ سال 2017-18  کے لئے داخل کی گئی تھیں ۔ اس کے موازنہ میں ، مالی سال 2018-19 میں کل 6.68 کروڑ آئی ٹی آر بذریعہ ای ۔ فائلنگ داخل کی گئی تھیں جس میں 6.49 کروڑ آئی ٹی آر برائے تخمینہ سال 2018-19 کے لئے ہیں ، جو کہ 19 فیصد اضافے کا مظہر ہیں اور یہ اس بات کا واضح اور ٹھوس ثبوت ہے کہ مالی سال 2017-18 کے مقابلے میں مالی سال 2018-19 کے دوران زیادہ بڑی تعداد میں ٹیکس دہندگان نے اپنی انکم ٹیکس ریٹرن الیکٹرانک طریقے سے داخل کی ہیں ۔
مزید بر آں ، مالی سال 2017-18 میں تخمینہ جاتی سال 2017-18 کے لئے دال کردہ تقریباً 1.21 کروڑ آئی ٹی آر برائے تخمینہ جاتی سال 2016-17 کے لئے تھیں ۔ تخمینہ جاتی سال 2015-16 اور ما قبل تخمینہ جاتی سال کے لئے باقی ماندہ ریٹرن کی تعداد 0.06 کروڑ ہے ۔ مالی سال 2018-19 کے دوران محض 0.14 کروڑ آئی ٹی آر تخمینہ جاتی سال 2017-18 کے لئے داخل کی گئی ہیں ۔ مالی سال 2018-19 کے دوران آئی ٹی آر داخل کرنے کی تعداد میں اس سے گزشتہ برسوں کے مقابلے میں کمی یکم اپریل ، 2018 سے لاگو انکم ٹیکس ایکٹ 1961 کے تحت سیکشن 139  میں ترمیم کے باعث ہوئی ہے، جس کے تحت ترمیم شدہ ریٹرن صرف متعلقہ تخمینہ جاتی سال کے آخر میں ہی داخل کی جا سکتی ہے ۔ اس کے نتیجے کے طور پر 0.14 کروڑ آئی ٹی آر 2017-18 کے تخمینہ جاتی سال کے لئے مالی سال 2018-19 میں داخل کی گئی ہیں ، جبکہ یہ متعلقہ تخمینہ جاتی سال کے لئے ترمیم شدہ ریٹرن ہیں ، جو کہ قانون میں ترمیم کے باعث داخل کی گئی ہیں ۔
یہ اعداد و شمار ای ۔ فائلنگ کی ویب سائٹ پرفائلنگ گروتھ  پر بھی دستیاب ہیں ۔
قابل ذکر ہے کہ 2017-18 کے لئے آئی ٹی آر داخل کرنے کی تعداد 9.2 لاکھ  اور کاغذ پر آئی ٹی آر برائے سال 2018-19 داخل کرنے کی تعداد 4.8 لاکھ  ہے ۔ مذکورہ بالا تفصیلات اس بات کا ثبوت ہیں کہ ٹیکس دہند گان کی بڑی تعداد نے گزشتہ برسوں کے مقابلے تخمینہ جاتی سال 2018-19 میں کاغذ پر ریٹرن داخل کرنے کے مقابلے میں ای ۔ فائلنگ کے ذریعہ ریٹرن داخل کرنے کو تیزی سے اپنایا ہے ۔
۔ ۔ ۔ ۔ ۔
U.no. 2059
م ۔ ر ۔ ر۔
(Visitor Counter : 49
یو پی ایس سی
کنٹریکٹ کی بنیاد پر جوائنٹ سکریٹری کی سطح/ڈائریکٹر/ڈپٹی سکریٹری کی سطح کے عہدوں کے لیے لیٹرل بھرتی
تین جوائنٹ سکریٹریز اور 14 ڈائرکٹرس/ڈپٹی سیکریٹریز کو لیٹرل بھرتی کے ذریعے شامل کیا جائے گا
یونین پبلک سروس کمیشن کے اشتہار نمبر 52/2023، مورخہ 20 مئی2023 کے تسلسل میں، جوائنٹ سکریٹری/ڈائریکٹر/ڈپٹی سکریٹری کی سطح کی 20 آسامیوں کے لئے کنٹریکٹ کی بنیاد پر درخواستیں طلب کرتے ہوئے عملے اور تربیت کے محکمے ، حکومت ہند نے حکومت کے درج محکموں / وزارتوں میں کنٹریکٹ کی بنیاد پر جوائنٹ سکریٹری/ڈائریکٹر/ڈپٹی سکریٹری کی سطح کی اضافی 17 آسامیوں کے لیے درخواستیں طلب کی ہیں:
- محکمہ صحت اور خاندانی بہبود، وزارت صحت اور خاندانی بہبود
- وزارت بجلی
- دیہی ترقی کا محکمہ، دیہی ترقی کی وزارت
- زراعت اور کسانوں کی بہبود کی وزارت
- مالیاتی خدمات کا محکمہ، وزارت خزانہ
- شماریات اور پروگرام کے نفاذ کی وزارت
تین جوائنٹ سیکرٹریز اور 14 ڈائریکٹرز/ ڈپٹی سیکرٹریز کو مذکورہ بالا وزارتوں/ محکموں میں لیٹرل بھرتی کے ذریعے شامل کیا جائے گا۔
ا تفصیلی اشتہار اور میدواروں کے لئے ہدایات کمیشن کی ویب سائٹ پر 3 جون 2023 کو اپ لوڈ کر دی جائیں گی۔ دلچسپی رکھنے والے امیدوار 3 جون 2023 سے 3 جولائی 2023 تک درخواست دے سکتے ہیں۔
انٹرویو کے لیے امیدواروں کی چنیدہ فہرست امیدواروں کے ذریعہ ان کی آن لائن درخواست میں فراہم کردہ معلومات کی بنیاد پر تیار کی جائے گی۔ انہیں یہ یقینی بنانا ہوگا کہ اس طرح فراہم کردہ معلومات درست ہوں۔
۔۔۔۔۔۔۔۔۔۔۔
ش ح۔ا گ۔ن ا۔
U-5723
(Visitor Counter : 57
سائنس اور ٹیکنالوجی کی وزارت
کابینہ نے اجر م فلکی کے علوم میں سائنسی اور تکنیکی اشتراک کے لیے بھارت اور اسپین کے درمیان ایک مفاہمت نامے پر دستخط کرنے کی منظوری دے دی ہے
نئی دہلی، 04نومبر ،2020 / وزیر اعظم جناب نریندر مودی کی قیادت میں مرکزی کابینہ کو بینگلورو کے اجرام فلکی کے علوم کے بھارتی ادارے  اور انسٹیٹیو ڈی اسٹروفیسیکا ڈی کینیریاز  اور اسپین کے گرانٹیسن، ایس۔ اے۔  کے مابین ایک مفاہمت نامے پر دستخط کیے جانے کے بارے میں مطلع کیا ہے۔ جس کا مقصد اجرام فلکی کے علوم کے میدان میں سائنسی اور تکنیکی اشتراک پیدا کرنا ہے۔
اس مفاہمت نامے کے تحت جو سرگرمیاں انجام دی جائیں گی ان سے  نئے سائنسی نتائج برآمد ہوں گے؛  نئی ٹکنالوجی حاصل ہوگی؛  سائنس کے بارے میں بات چیت اور تربیت میں اضافہ کر کے صلاحیت سازی کی جائے گی،  مشترکہ سائنسی پروجیکٹس شروع کیے جائیں گے۔
مفاہمت نامے کے تحت مشترکہ تحقیقی پروجیکٹ تربیتی پروگرام ، کانفرنس، سیمینار وغیرہ منعقد کیے جائیں گے، جو سبھی اہل سائنسدانوں ، طلبا اور ٹکنالوجی کے ماہرین کے لیے ہوں گے اور انہیں سائنسی خوبیوں اور تجربات کی بنیاد پر مدد دی جائے گی۔ ٹیلی اسکوپ سے متعلق ٹکنالوجیز اور روبوٹک ٹیلی اسکوپس تیار کیے جائیں گے نیز مستقبل میں دیگر خصوصی اشتراک کیے جا سکیں گے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔11۔04
U – 6940
(
پارلیمانی امور کی وزارت
پارلیمانی امور کی وزارت 2022 کا یومِ آئین منا رہی ہے
آئین کے معماروں کے تعاون کے اعتراف اور اُن کے احترام میں اور بھارت کے آئین کو اپنائے جانے کی یاد میں آج پورے بھارت میں سمویدھان دِوس  بڑے جوش و خروش اور جذبے کے ساتھ منایا جا رہا ہے ۔
پارلیمانی امور کی وزارت کے افسران اور اہلکاروں کے ذریعے ، پارلیمانی امور کی وزارت کے سکریٹری کی قیادت میں آج پارلیمنٹ ہاؤس، نئی دلّی میں بھارت کے آئین کی تمہید پڑھی گئی ۔
پارلیمانی امور کی وزارت نے ، اس قومی پروگرام میں ایک سرگرم شریک کے طور پر ، دو ڈیجیٹل پورٹلوں کو تاحال بنایا ہے اور ان کی تجدید کی ہے ، جن میں سے ایک انگریزی اور آئین کے شیڈول آٹھ کے تحت دیگر 22 زبانوں میں آئین کی تمہید پڑھنے کے لئے ہے  اور دوسرا پورٹل بھارت کے آئین پر آن لائن کوئز کے لئے ہے ۔  ۔ ان جدید اور تا حال بنائے گئے پورٹلوں کو 25 نومبر ، 2022 ء کو پارلیمانی امور کے وزیر جناب پرہلاد جوشی نے لانچ کیا ۔
وسیع طور پر عوام اس میں وسیع طور پر دلچسپی اور گرمجوشی کا اظہار کر رہی ہے اور ان پورٹلوں پر شرکت کرکے ، شرکت کرنے کے سرٹیفکیٹ حاصل کر رہی ہے ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 12986
(Visitor Counter : 71
سائنس اور ٹیکنالوجی کی وزارت
پروفیسرکرندیکرنے ڈی ایس ٹی کے سکریٹری کے طورپرعہدہ سنبھالا
پروفیسر ابھے کرندیکر، آئی آئی ٹی کانپور کے سابق ڈائریکٹر نے ڈاکٹر راجیش گوکھلے سے محکمہ سائنس اور ٹیکنالوجی  کے نئے سکریٹری کے طور پر چارج سنبھال لیا۔
پروفیسر کرندیکر ایک الیکٹریکل انجینئر ہیں، جو ملک کے مواصلات کے شعبے میں اپنی خدمات کے لیے مشہور ہیں۔ انہوں نے سستی دیہی براڈ بینڈ کنیکٹیویٹی کو فعال کرنے کے لیے ’’فروگل 5جی نیٹ ورک‘‘کا تصور تیار کیا اور ٹیلی کام پالیسی اور ضوابط میں تعاون کیا جو قومی سطح کی ٹیلی کام پالیسیوں میں شامل تھے۔
اس کے علاوہ، ایک گروپ کی قیادت کرتے ہوئے جس نے مواصلات پر متعدد عالمی معیار سازی کے اقدامات میں تعاون کیا، انھوں نے تمام اسٹیک ہولڈرز کی شرکت کے ساتھ ٹیلی کام کے لیے ہندوستان کی معیاری تنظیم، ٹیلی کام اسٹینڈرڈز ڈیولپمنٹ سوسائٹی آف انڈیا  کے قیام کی قومی کوشش کی قیادت کی۔
آئی آئی ٹی کانپور کے سابق طالب علم، پروفیسر کرندیکر نے اپنے کیریئر کا آغاز آئی آئی ٹی بمبئی میں کیا جہاں وہ بعد میں ڈین  بن گئے، اس کے بعد الیکٹریکل انجینئرنگ ڈیپارٹمنٹ کے سربراہ، آئی آئی ٹی بمبئی ریسرچ پارک کے پہلے پروفیسر انچارج اورآئی آئی ٹی ممبئی کے کمپیوٹر مرکز کے سربراہ بنے ۔ اس کے بعد آئی آئی ٹی کانپور کے ڈائریکٹر کے طور پر ان کی تقرری ہوئی، جو ان کا اپنا مادر علمی ہے۔
انھوں نے اپنے گروپ کے ساتھ مل کر 5جی نیٹ ورکس کے حصے کے طور پر ایک متحد کنٹرول اور انتظامی فریم ورک کے تحت متعدد ریڈیو ایکسیس ٹیکنالوجیز (آراے ٹی ایس کو اکٹھا کرنے کے لیے ایس ڈی این پر مبنی فن تعمیر کو اختراع کیا۔ انہوں نے ایس ڈی این ، آراے این ورچوئلائزیشن اور فروگل 5جی میں کچھ نئے فریم ورک کی تجویز پیش کی۔ پروفیسر کرندیکر نے اپنی اور اپنے گروپ کی تیار کردہ ٹیکنالوجیز کے لیے کئی پیٹنٹ فائل کرنے کی بھی قیادت کی۔
وزیراعظم کا دفتر
وزیر اعظم نے احمد آباد میں باولہ-بگودرہ شاہرا ہ پر ہوئے سڑک حادثہ کی وجہ سے جانی نقصان پر افسوس کا اظہار کیا ہے
متاثرین کے لیے پی ایم این آر ایف کی جانب سے نقد رقم کا اعلان
وزیر اعظم جناب نریندر مودی نے گجرات کے شہر احمد آباد میں باولہ-بگودرا شاہراہ پر ہوئے سڑک حادثے میں ہونے والے جانی نقصان پر گہرے دکھ کا اظہار کیا ہے۔
وزیر اعظم نے حادثے میں جاں بحق ہونے والوں میں سے ہر ایک کے قریبی رشتے دار کو ، پی ایم این آر ایف سے 2 لاکھ روپے اور زخمی ہونے والوں میں سے ہر ایک کو 50 ہزار روپے کی نقد رقم دینے کا بھی اعلان کیا۔
وزیر اعظم کے دفتر نے ٹویٹ کیا؛
احمد آباد ضلع میں باولہ – بگودرہ شاہراہ پر سڑک کے حادثے سے گہرا دکھ ہوا۔ متاثر سوگوار خاندانوں سے تعزیت۔ بھگوان زخمیوں کو جلد صحت یاب کرے۔ مقامی انتظامیہ، متاثرین کو ہر ممکن مدد فراہم کر رہی ہے۔
پی ایم این آر ایف سے دو لاکھ روپے فی کس کی نقد رقم ، حادثے میں جاں بحق ہونے والوں کے قریبی رشتے دار کو دیئے جائیں گے۔ زخمیوں کو فی کس 50000 روپے فراہم کیے جائیں گے۔ PM @narendramodi"
وزیراعظم کا دفتر
وزیراعظم نے چارٹرڈ اکاؤنٹینٹس ڈےکے موقع پر چارٹرڈا کاؤنٹینٹس کومبارکباد پیش کی
نئی دہلی، یکم جولائی ، 2020،وزیراعظم جناب نریندر مودی نے چارٹرڈ اکاؤنٹینٹس ڈے کے موقع پر چارٹرڈ اکاؤنٹینٹس کو مبارکباد پیش کی۔ ایک ٹوئیٹ میں وزیراعظم نے کہا کہ ‘‘ ہماری محنتی سی اے برادری کو ایک صحتمند اور شفاف معیشت کو یقینی بنانے میں بڑا رول ادا کرنا ہے۔قوم کےلئے ان کی خدمات گراں قدر ہیں۔ چارٹرڈ اکاؤنٹینٹس ڈے کے موقع پر مبارکباد۔’’
۔۔۔۔۔۔۔۔۔۔۔
م ن۔اگ۔ک ا۔
U-3625
(
مکانات اور شہری غریبی کے خاتمے کی وزارت
پُنے کی موبائل ایپ سیَّم گھروں میں قرنطینہ والے شہریوں کا پتہ لگانے کے لئے تیار کی گئی
نئی دلّی ، 21 اپریل / گھروں میں قرنطینہ کئے گئے شہریوں کا موثر طور پر پتہ لگانے اور اس بات کو یقینی بنانے کے لئے کہ ایسے لوگ گھروں پر ہی رُکے ہوئے ہیں ، ایک موبائل ایپلی کیشن سیَّم تیار کی گئی ہے ۔ یہ ایپ پُنے میونسپل کارپوریشن نے اسمارٹ سِٹی مشن کے تحت تیار کی ہے ۔
شہری انتظامیہ نے گھروں میں قرنطینہ کئے گئے شہریوں کی نگرانی کے لئے ٹیکنا لوجی پر مبنی ایک حل تلاش کیا ہے ۔ شہری انتظامیہ نے یومیہ بنیاد پر گھروں میں قرنطینہ کئے گئے لوگوں کی دیکھ بھال کے لئے 5 زونل ٹیمیں مقرر کی ہیں ۔ یہ ٹیمیں ، اُن لوگوں کو چیک کریں گی ، جو حال ہی میں بین الاقوامی سفر سے واپس آئے ہیں یا جنہیں کووڈ – 19 کے علاج کے بعد چھٹی دے دی گئی ہے ۔ اسی مناسبت سے یہ ٹیمیں قرنطینہ کئے گئے لوگوں کی صحت کے بارے میں یومیہ رپورٹ اور اُن کے ساتھ رابطے میں آئے لوگوں کی تٖفصیلات حاصل کریں گی ۔ گھروں میں قرنطینہ میں رکھے گئے افراد ، جن کے ہاتھوں پر مہر لگائی گئی ہے ، یہ ٹیمیں ، اِس بات کو بھی چیک کریں گی کہ آیا ایسے لوگوں کے لئے علیحدہ خوراک ، برتن ، بستر ، کپڑے اور واش روم فراہم کئے گئے ہیں ۔
یہ ٹیمیں ، اِس بات کو بھی چیک کریں گی کہ آیا گھروں میں قرنطینہ میں رکھے گئے افراد نے سیّم موبائل ایپ ڈاؤن لوڈ کی ہے یا نہیں ۔ اس موبائل ایپلی کیشن میں جی پی ایس ٹرکینگ نظام موجود ہے ، اس لئے جب بھی قرنطینہ والا کوئی شخص اپنے گھر سے باہر نکلتا ہے تو شہری انتظامیہ کو الرٹ حاصل ہوتا ہے اور مقامی دیکھ بھال کرنے والے یا مقامی پولیس اسٹیشن کو ، اُس کی معلومات حاصل ہو جاتی ہے اور وہ اُس کنبے کا دورہ کر تے ہیں۔
گھروں میں قرنطینہ میں رکھے گئے تمام شہریوں کے لئے یہ ضروری بنایا گیا ہے کہ وہ ایپ کو ڈاؤن لوڈ کریں اور اسٹال کریں ۔ اِن شہریوں کو مشورہ دیا گیا ہے کہ وہ اپنے موبائل میں جی پی ایس ہمیشہ کھلا رکھیں اور یہ موبائل قرنطینہ کی مدت میں 24 گھنٹے کھلا رہنا چاہیئے ۔ اس ایپ کے ذریعے ایسے شہریوں کی آمد و رفت پر وقت پر نگرانی کی جا سکتی ہے اور نگرانی رکھنے والے شعبے ، اُس شخص کو سرخ ، نارنگی یا سبز زمرے میں بانٹ سکتے ہیں ۔ سرخ رنگ کا مطلب ہے کہ یہ شخص زیادہ وقت کے لئے گھر سے باہر رہا ، پیلے رنگ کا مطلب ہے کہ اس شخص کی باہر آمد و رفت محدود رہی ، جب کہ ہرے رنگ کا مطلب ہے کہ یہ شخص گھر کی حدود میں ہی رہا ہے ۔
گھروں میں قرنطینہ میں رکھے گئے شہریوں کی نگرانی کرنے والے ڈیش بورڈ کی ایک تصویر
گھروں میں قرنطینہ میں رکھے گئے شہریوں کی آمد و رفت پر بر وقت نگاہ رکھنے کا طریقۂ کار نیچے دیا گیا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 1918
(Visitor Counter : 229
ریلوے کی وزارت
بھارتیہ ریلوے شرمک خصوصی ریل گاڑیاں ریاستوں کے مطالبات کے مطابق چلاتی رہے گی
اب تک مجموعی طور پر مزید 63 شرمک خصوصی ریل گاڑیوں کے سلسلے میں سی آر بی کی جانب سے ریاستوں کو ارسال کئے گئے مراسلے کے بعد ضرورت کا اظہار کیا گیا ہے
مجموعی طور پر 63 ریل گاڑیوں کا مطالبہ کیا گیا جن میں 32 ریل گاڑیوں کے مطالبے کے ساتھ کیرالہ سرفہرست ہے
ریلوے بورڈ کے چیئر مین نے واضح کیا ہے کہ جس قدر تعداد میں ریل گاڑیاں درکار ہوں گی، 24 گھنٹے کے اندر فراہم کی جائیں گی
نئی دہلی،12؍جون،بھارتیہ ریلوے ریاستوں کی جانب سے ضرورت کے اظہار کے مطابق خصوصی شرمک ریل گاڑیاں مہاجر مزدورو ں کی نقل وحمل کے لئے چلانے کے لئے پابند عہد ہے اور اس سلسلے میں ریلوے کا مقصد یہ ہے کہ مہاجرین کو آرام دہ اور محفوظ نقل وحمل خدمت فراہم کی جائے۔ اب تک مزید 63 شرمک خصوصی ریل گاڑیاں، ریلوے بورڈ کے چیئرمین کی جانب سے ریاستوں کو ان کے مطالبے پر فراہم کرائی جاچکی ہیں۔ ان ریاستوں میں مجموعی طور پر 7 ریاستیں یعنی کیرالہ ، آندھرا پردیش ، کرناٹک ، تمل ناڈو ، مغربی بنگال ، گجرات اور جموں وکشمیر نے شرمک خصوصی ریل گاڑیوں کو چلانے کا مطالبہ کیا تھا۔ مجموعی طور پر 63 شرمک خصوصی ریل گاڑیاں چلائی گئی تھیں جن میں آندھرا پردیش کی جانب سے تین ریل گاڑیوں کا مطالبہ کیا گیا تھا۔ گجرات کی جانب ایک ریل گاڑی ، جموں وکشمیر کی جانب سے 9 ریل گاڑیوں ، کرناٹک کی جانب سے 6 ریل گاڑیوں ، کیرالہ کی جانب سے 32 ریل گاڑیوں ، تمل ناڈو کی جانب سے 10 ریل گاڑیوں اور مغربی بنگال کی جانب سے دو ریل گاڑیوں کا مطالبہ کیا گیا تھا۔ اتر پردیش کی حکومت کی جانب سے ابھی اپنی ضرورت کا اظہار کیا جانا باقی ہے۔
یہاں اس بات کا ذکر کیا جاسکتا ہے کہ ریلوے بورڈ کے چیئر مین نے 29 مئی ، 3 جون اور 9 جون کو اس موضوع پر ریاستی حکومتوں کے نام مراسلات ارسال کئے تھے، جن میں زور دے کر کہا گیا تھا کہ بھارتیہ ریلوے درخواست کرنے پر 24 گھنٹوں کے اندر اندر درکار تعداد میں شرمک خصوصی ریل گاڑیاں فراہم کرائے گی۔
بھارتیہ ریلوے نے ریاستی حکومتوں کو مطلع کیا ہے کہ بھارتیہ ریلوے ریاستوں کی جانب سے مطالبات کے موصول ہونے کے 24 گھنٹے کے اندر شرمک خصوصی ریل گاڑیاں فراہم کرنے کا سلسلہ جاری رکھے گی۔ وزارت ریلوے نے ریاستی حکومتوں سے کہا ہے کہ وہ شرمک خصوصی ریل گاڑیوں کے سلسلے میں اپنی ضروریات کا اظہار کریں اور ان کو خود ہی احساس ہو جائے گا کہ ریل کے ذریعے بچے ہوئے افراد کی نقل وحمل کے سلسلے میں ان کا مطالبہ کس طرح سے فوری طور پر ایک طے شدہ انداز میں پائے تکمیل کو پہنچتا ہے۔ بھارتیہ ریلوے نے یہ یقین دہانی بھی کرائی ہے کہ ریلوے اپنی جانب سے مستقبل میں اظہار کئے جانے والی کسی بھی ضرورت کے مطابق اضافی شرمک خصوصی ریل گاڑیاں فراہم کرائے گی۔ بھارتیہ ریلوے کسی بھی اضافی مطالبے کی تکمیل کرے گی، جو مختصر نوٹس کے تحت بھی کیا جائے گا۔
یہاں اس بات کا ذکر مناسب ہوگا کہ اب تک بھارتیہ ریلوے کی جانب سے 60 لاکھ افراد کو ان کی منزل مقصود ریاستوں تک پہنچانے کے لئے 4277 شرمک خصوصی ریل گاڑی خدمات چلائی جاچکی ہیں۔ شرمک خصوصی ریل گاڑیاں یکم مئی 2020 سے چلائی جارہی ہیں۔
۔۔۔۔۔۔۔۔۔۔۔۔۔۔۔۔۔۔

U-3232
(
بہت چھوٹی، چھوٹی اور درمیانی صنعتوں کی وزارت
جناب نتن گڈکری نے روزگار کے مواقع پیدا کرنے کے لئے مینوفیکچرنگ شعبے کو مستحکم کرنے کی ضرورت پر زور دیا
نئی دہلی،29؍ جون : چھوٹی، بہت چھوٹی اور درمیانی درجے کی صنعت اورسڑک ٹرانسپورٹ اور قومی شاہراہ کے مرکزی وزیر جناب نتن گڈکری نے زور دے کر کہا ہے کہ روزگار کے مواقع پیدا کرنے اور غربت کے خاتمے کے لئے مینوفیکچرنگ کے شعبے کو وسعت دینے کی بہت زیادہ ضرورت ہے۔ 16 ویں ڈاکٹر گڈگل میموریل لیکچر کے دوران مہاراشٹر کی تجارت و صنعت سے منسلک شخصیات سے خطاب کرتے ہوئے انہوں نے کہا کہ ہمیں مستقبل کے لئے ایک مربوط انداز میں وژن بنانا ہوگا جہاں علم کی افادیت کو دولت میں تبدیل کیا جائے۔اور تعلیم کو دولت کے حصول کا ایک اہم ذریعہ بنایا جائے۔
جناب گڈکری نے کہا کہ باصلاحیت نوجوان اور ہنر مند افرادی قوت ہی ملک کی اصل طاقت ہیں۔ انہوں نے کہا کہ ہمیں اپنی درآمدات کو کم کرنے اور برآمدات میں اضافہ کرنے کی بھی اشد ضرورت ہے۔ وزیر موصوف نے کہا کہ کاروباری افراد کی مدد کے لئے معاشرتی اور معاشی طور پر پسماندہ علاقوں کے لئے نئی پالیسیوں کو وضع کرنا ہوگا اور نئی نئی منصوبہ بندی کرنا ہوگی۔ انہوں نے کہا کہ ترقی کے لئے صنعتوں کو غیر مرتکز بنانا بہت ضروری ہے۔
اس تقریب کی پوری تفصیلات اس لنک پر کلک کرکے حاصل کی جا سکتی ہے
Full event link https://youtu.be/XFxoJYqWGW4
ش ح ۔ س ک
U No. 6037
(Visitor Counter : 140
شمال مشرقی ریاستوں کی ترقی کی وزارت
سکم میں مجوزہ فلم سٹی کے بارے میں ریاست کے سینئر افسران کی ایک ٹیم نے مرکزی وزیر ڈاکٹر جتندر سنگھ کو تفصیلات آگاہ کیا
شمال مشرقی خطے کی ترقی  پی ایم او نے وزیر مملکت ، عملہ جات ، عوامی شکایت ، پنشن ، جوہری توانائی اور خلاء کے مرکزی وزیر مملکت  ڈاکٹر جتندر سنگھ کو یہاں سکم میں مجوزہ فلم سٹی کے بارے میں سکم حکومت کے سینئر افسران کی ایک ٹیم نے تفصیلات سے آگاہ کیا، اس میں سکم فلم پروموشن بورڈ ، محکمہ اطلاعات کی چیئرپرسن پوجا شرما اور ریزیڈنٹ کمشنر اشونی کمار چند بھی شامل ہیں۔
تجویز کے مطابق سکم حکومت نے راجدھانی گنگ ٹوک میں ایک فلم سٹی کمپلیکس قائم کرنے کا فیصلہ کیا ہے، جوکہ 10 ایکڑ سے زیادہ رقبے پر ہوگی۔اس فلم سٹی کمپلیکس میں ایک ایکٹنگ اسکول ، مختلف طرح کے فلم سیٹس اور مصنوعی سیٹس ، فیشن پروگرام کے لئے ریمپ ، منی پلیکس سنیما ایمفی تھیٹر، موبائل تھیٹر، کنسرٹ ہال، تفریحی پارک، ایڈیٹنگ اسٹوڈیو ، ساؤنڈ اسٹوڈیو وغیرہ ہوں گے۔
ریاستی حکومت کے ذریعے کئے جانے والے اقدامات کی ستائش کرتے ہوئے ڈاکٹر جتندر سنگھ نے کہا کہ سکم میں کشمیر کی طرح فلم شوٹنگ کےلئے خوبصورت مقامات ہیں۔ انہوں نے کہا کہ سکم کی خوبصورتی نے آغاز سے ہی فلم سازوں کو راغب کیا ہے، جس میں دیو آنند جیسی اہم فلمی شخصیات شامل ہیں۔ جنہوں نے اپنی پسندیدہ لوکیشن کے طورپر سکم کو ترجیح دی اور سکم میں اپنی کامیاب فلم‘‘ جویل تھیف ’’کے بیشتر حصوں کی شوٹنگ کی ۔
ڈاکٹر جتندر سنگھ نے کہا کہ شمال مشرق میں خاص طورسے سکم اور اروناچل پردیش میں بہت سے مقامات ہیں، جن کا ابھی تک پوری طرح سے استعمال نہیں ہوا ہے، کیونکہ یہاں بنیادی ڈھانچے کی کمی اور ضروری سازو سامان رکھنے کی کمی ہے۔انہوں نے کہا کہ مودی حکومت نے اروناچل پردیش کے لئے ایک فلم اور ٹیلی ویژن انسٹی ٹیوٹ کو منظوری دی ہے اور سکم میں فلم سٹی کے قیام کے ساتھ خامیوں پر قابو پانے میں مدد ملے گی، جس کی وجہ سے ان مقامات کو استعمال کرنےسے فلم ساز گریز کرتے ہیں ، اگر چہ وہ ایسا کرنے کی خواہش رکھتے ہیں۔
صرف اتنا ہی نہیں ، ڈاکٹر جتندر سنگھ نے کہا کہ بیرون ملک لوکیشن کے بجائے ملکی لوکیشن پر فلموں کی شوٹنگ سے ہندوستان میں تنوع اور مختلف مقامات پر انوکھے فیچرز سے ملک بھر کے ناظرین کو متعارف کرانے میں بھی مدد مل سکتی ہے۔انہوں نے کہا کہ اس سے نہ صرف دلچسپ مقامات کی نمائش کے ذریعے، جوکہ یوروپی مقامات سے کسی طرح بھی کم نہیں ہے، ملک کے اندر گھریلو سیاحت کو تقویت پہنچانے میں مدد مل سکتی ہے، بلکہ اس سے ‘‘ووکل فار لوکل’’کے کاز کو بھی مدد مل سکتی ہے۔
ریاستی حکومت کی ٹیم نے وزیر موصوف کو اس سال اپریل میں سکم میں عالمی فلم فیسٹول کے انعقاد کے منصوبے کے بارے میں بتایا ۔ توقع ہے کہ چار روزہ فیسٹول فلمی برادری کے لئے، جس میں پروفیشنل فلم ساز ، فلم کو چاہنے والے اور فلم ؍میڈیا کے طلباء شامل ہیں، ایک بین الاقوامی پلیٹ فارم فراہم کرے گا۔
شمال مشرقی خطے کی ترقی کے وزیر نے تجاویز کو سراہا اور کہا کہ وہ وزیر اعلیٰ پریم سنگھ تمانگ کے مسلسل رابطے میں ہیں۔
اقلیتی امور کی وزارتت
اقلیتی امور کی مرکزی وزارت نے بھارت کی آزادی کے 75ویں سال کی مناسبت سے منعقد کئے جارہے ’’امرت مہوتسو‘‘ کے ایک جزو کے طور پر آج نئی دہلی میں ’’میرا وطن، میرا چمن‘‘ مشاعرے کا انعقاد کیا
’’مشاعرہ‘‘ اور ’’کوی سمیلن‘‘ ہمارے ملک کی خوش حال اور شاندار ثقافتی وراثت کا جزو ہیں، جنھوں نے ’’کثرت میں وحدت‘‘ کے تانے بانے اور تہذیب و شائستگی کے بھارت کے کلچر کو مزید مضبوط کیا ہے: جناب مختار عباس نقوی
نئی دہلی، 28/اگست2021 ۔ اقلیتی امور کی مرکزی وزارت نے بھارت کی آزادی کے 75ویں سال کی مناسبت سے منعقد کئے جارہے ’’امرت مہوتسو‘‘ کے ایک جزو کے طور پر آج نئی دہلی میں ’’میرا وطن، میرا چمن‘‘ کے عنوان سے مشاعرے کا انعقاد کیا، جس میں ملک کے معروف شعراء نے اپنی شعر و شاعری سے سامعین کو مسحور کردیا۔
ان معروف نے عظیم مجاہدین آزادی کی قربانیوں کو یاد کرتے ہوئے ’’بھارت کی آزادی کے 75 سالہ جشن‘‘ سے متعلق اپنی شعر و شاعری پیش کی۔ انھوں نے مشاعرے میں اپنی شاعری کے توسط سے ’’تقسیم کی ہولناکیوں اور کرب ناکیوں‘‘ سے لوگوں کو واقف کرایا۔
اقلیتی امور کی مرکزی وزارت ’’میرا وطن، میرا چمن‘‘ کے عنوان سے ’’مشاعروں‘‘ اور ’’کوی سمیلنوں‘‘ کا ملک بھر میں 2023 تک انعقاد کرے گی، جس میں معروف اور ابھرتے ہوئے شعراء مؤثر پیغامات دیں گے، جو بھارت کی تحریک آزادی سے متعلق شاندار یادوں سے پُر ہوں گے۔
جناب وسیم بریلوی، محترمہ شبینہ ادیب، جناب منظر بھوپالی، ڈاکٹر وی پی سنگھ، محترمہ صبا بلرام پوری، جناب حسیب سوز، ڈاکٹر اعجاز پاپولر میرٹھی، سردار سریندر سنگھ شجر، جناب سکندر حیات گڑبڑ، جناب خورشید حیدر، جناب عقیل نعمانی اور ڈاکٹر عباس رضا نیر جلال پوری جیسے معروف شعراء نے سامعین کو مسحور کردیا۔
مشاعرے کا افتتاح کرتے ہوئے اقلیتی امور کے وزیر جناب مختار عباس نقوی نے کہا کہ ’’مشاعرہ‘‘ اور ’’کوی سمیلن‘‘ ہمارے ملک کی خوش حال اور شاندار ثقافتی وراثت کا جزو ہیں، جنھوں نے ’’کثرت میں وحدت‘‘ کے تانے بانے اور تہذیب و شائستگی کے بھارت کے کلچر کو مزید مضبوط کیا ہے۔ ’’مشاعرہ‘‘ جیسے پروگرام امن اور سماجی ہم آہنگی کا پیغام دیتے ہیں۔ ایسی تقریبات ’’نئے اور خودکفیل بھارت‘‘ کے تئیں ہماری قومی عہدبستگی کا اعادہ بھی کرتی ہیں اور اسے تقویت بخشتی ہیں۔
جناب نقوی نے کہا کہ ایسے پروگرام ہماری نوجوان نسل کو فن و ثقافت کی بھارت کی عظیم الشان روایات سے واقف بھی کراتے ہیں۔
راجیہ سبھا کے اراکین پارلیمنٹ جناب سدھانشو ترویدی اور سید ظفر اسلام، دہلی ہائی کورٹ کے جج جناب سدھارتھ مردل، سی پی آئی لیڈر جناب اتل کمار انجن اور سبھی شعبہ حیات سے وابستہ معروف شخصیات کی ایک بڑی تعداد مشاعرے میں موجود تھی۔ میدان سیاست، قانون، سماج، تفریح، تجارت، شعبہ تعلیم سے متعلق معروف شخصیات و دیگر افراد نے اپنی موجودگی سے مشاعرے کو زینت بخشی اور شعراء کی حوصلہ افزائی کی۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 135.25کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی شرح 87,245 ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.25 فیصد ہے،جو مارچ 2020 کےبعد سے سب سے کم ہے۔
سردست صحت یابی کی شرح 98.38 فیصد ہے ،جو مارچ 2020 سے سب سے زیادہ ہے۔
گزشتہ 24 گھنٹوں کے دوران 7,948 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,41,54,879ہوگئی ہے۔
پچھلے 24 گھنٹوں کے دوران 7,974 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح 0.57)فیصد ) ہے، جو گزشتہ 73 دنوں میں 2فیصد سے بھی کم ہے۔
جانچ کے بعد متاثر پائے جانے افراد کی ہفتہ وار شرح  ہے، جو پچھلے 32 دنوں میں 1 فیصد سے بھی کم ہے۔
اب تک کُل 66.02کروڑ ٹیسٹ کئے جاچکے ہیں۔